Document ID: 31985R0628

*****
ΚΑΝΟΝΙΣΜΟΣ (ΕΟΚ) αριθ. 628/85 ΤΗΣ ΕΠΙΤΡΟΠΗΣ
της 12ης Μαρτίου 1985
για τροποποίηση του κανονισμού (ΕΟΚ) αριθ. 1687/76 περί καθορισμού κοινών λεπτομερειών ελέγχου της χρησιμοποίησης ή/και του προορισμού προϊόντων που προέρχονται από την παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως το άρθρο 4 παράγραφος 8,
Εκτιμώντας:
ότι το άρθρο 4 παράγραφος 1 του κανονισμού (ΕΟΚ) αριθ. 516/77 προβλέπει ότι οι οργανισμοί αποθεματοποίησης αγοράζουν, κατά τη διάρκεια ορισμένων περιόδων, σταφίδες και ξηρά σύκα· ότι το άρθρο 6 του κανονισμού (ΕΟΚ) αριθ. 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποίησης (3) προβλέπει ότι τα προϊόντα που πωλούνται θα χρησιμοποιούνται για συγκεκριμένους σκοπούς·
ότι οι διατάξεις του κανονισμού (ΕΟΚ) αριθ. 1687/76 της Επιτροπής (4), όπως τροποποποιήθηκε τελευταία από τον κανονισμό (ΕΟΚ) αριθ. 371/85 (5), πρέπει να εφαρμόζονται σε τέτοια προϊόντα· ότι ο εν λόγω κανονισμός πρέπει να τροποποιηθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1687/76 τροποποιείται ως εξής:
1. Στο άρθρο 1 προστίθεται η ακόλουθη παράγραφος:
«4. Οι διατάξεις του παρόντος κανονισμού εφαρμόζονται σε προϊόντα τα οποία πωλούνται σύμφωνα με το άρθρο 4 παράγραφος 4 του κανονισμού (ΕΟΚ) αριθ. 516/77.»
2. Στο παράρτημα, υπό «ΙΙ Προϊόντα που έχουν διαφορετική χρησιμοποίηση ή/και προορισμό από εκείνους πυ αναφέρονται υπό Ι» , προστίθεται το ακόλουθο κείμενο:
«28. Κανονισμός (ΕΟΚ) αριθ. 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποίησης (28)·
- τετραγωνίδιο 104:
"Til forarbejdning (artikel 6, stk. 1, i forordning (EOEF) nr. 626/85)",
"Zur Verarbeitung bestimmt (Artikel 6 Absatz 1 der Verordnung (EWG) nr. 626/85)",
"Προοριζόμενο για μεταποίηση (άρθρο 6 παράγραφος 1 του κανονισμού (ΕΟΚ) αριθ. 626/85)",
"For processing (Article 6 (1) of Regulation (EEC) No 626/85)" ,
"Destines a la transformation [article 6 paragraphe 1 du reglement (CEE) no 626/85)",
"Per la trasformazione (articolo 6, paragrafo 1, del regolamento (CEE) n. 626/85)",
"Bestemd voor verwerking (artikel 6, lid 1, van Verordening (EEG) nr. 626/85)",
- τετραγωνίδιο 106:
"Η ημερομηνία αποδοχής της αίτησης αγοράς."
(28) ΕΕ αριθ. L 72 της 13. 3. 1985, σ. 7.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαρτίου 1985.

Labels: 3
17